NÁRODNÁ RADA SLOVENSKEJ REPUBLIKY

**VI. volebné obdobie**

**–––––––––––––––––––––––––––––––––––––––––––––––––––––––––––––––––––––––––––**

Návrh

**ZÁKON**

**z ............ 2015,**

**ktorým sa mení a dopĺňa zákon č. 222/2004 Z. z. o dani z pridanej hodnoty v  neskorších predpisov a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 222/2004 Z. z. o dani z pridanej hodnoty v znení zákona č. 350/2004 Z. z., zákona č. 651/2004 Z. z., zákona č. 340/2005 Z. z., zákona č. 523/2005 Z. z., zákona č. 656/2006 Z. z., zákona č. 215/2007 Z. z., zákona č. 593/2007 Z. z., zákona č. 378/2008 Z. z., zákona č. 465/2008 Z. z., zákona č. 83/2009 Z. z., zákona č. 258/2009 Z. z., zákona č. 471/2009 Z. z., zákona č. 563/2009 Z. z., zákona č. 83/2010 Z. z., zákona č. 490/2010 Z. z., zákona č. 331/2011 Z. z., zákona č. 406/2011 Z. z., zákona č. 246/2012 Z. z., zákona č. 440/2012 Z. z., zákona č. 360/2013 Z. z. a zákona č. 218/2014 Z. z. sa mení a dopĺňa takto:

1. § 78a sa dopĺňa odsekom 13, ktorý znie:

(13) O údajoch z prijatej faktúry alebo iného dokladu, ktoré platiteľ uviedol v podanom kontrolnom výkaze, platí domnienka, že dňom podania kontrolného výkazu daňovému úradu sú týmto platiteľom bez výhrad uznané z hľadiska právneho dôvodu i výšky dlhu; táto domnienka je nevyvrátiteľná.“.

2. Za § 78a sa vkladá § 78b, ktorý vrátane nadpisu znie:

**„§ 78b**

**Výpis z kontrolného výkazu**

(1) Kto vystavil faktúru alebo iný doklad o dodaní tovaru alebo služby, môže požiadať daňový úrad, aby mu vydal výpis z kontrolného výkazu platiteľa, ktorému bola vystavená táto faktúra alebo iný doklad o dodaní tovaru alebo služby (ďalej len „výpis z kontrolného výkazu“). Výpis z kontrolného výkazu obsahuje všetky údaje uvedené v kontrolnom výkaze vzťahujúce sa na faktúru alebo na iný doklad o dodaní tovaru alebo služby, ktorú žiadateľ uviedol v žiadosti. Súčasťou žiadosti je príloha, ktorej obsahom je kópia faktúry, alebo iného dokladu o dodaní tovaru alebo služby.

(2) Výpis z kontrolného výkazu vydá daňový úrad žiadateľovi do troch dní od podania žiadosti podľa odseku 1.“.

3. V § 79 ods. 6 sa za prvú vetu vkladá nová druhá veta, ktorá znie: „Ak daňová kontrola trvá viac ako štyri mesiace a po uplynutí prvých štyroch mesiacov od jej začatia sa nepreukáže neoprávnenosť nároku na nadmerný odpočet, je daňový úrad povinný platiteľovi bezodkladne vrátiť nadmerný odpočet spolu s úrokom vypočítaným percentuálne zo sumy nevráteného nadmerného odpočtu vo výške trojnásobku základnej úrokovej sadzby Európskej centrálnej banky; úrok sa vypočítava osobitne za každý deň od uplynutia druhého mesiaca po začatí daňovej kontroly až do vrátenia nadmerného odpočtu vždy z aktuálnej základnej úrokovej sadzby Európskej centrálnej banky platnou pre daný deň.“.

**Čl. II**

Zákon Národnej rady Slovenskej republiky č. 233/1995 Z. z. o súdnych exekútoroch   
a exekučnej činnosti (Exekučný poriadok) a o zmene a doplnení ďalších zákonov v znení zákona č. 211/1997 Z. z., zákona č. 353/1997 Z. z., zákona č. 235/1998 Z. z., zákona   
č. 240/1998 Z. z., zákona č. 280/1999 Z. z., nálezu Ústavného súdu Slovenskej republiky   
č. 415/2000 Z. z., zákona č. 291/2001 Z. z., zákona č. 32/2002 Z. z., zákona č. 356/2003 Z. z., zákona č. 514/2003 Z. z., zákona č. 589/2003 Z. z., zákona č. 613/2004 Z. z., nálezu Ústavného súdu Slovenskej republiky č. 125/2005 Z. z., zákona č. 341/2005 Z. z., zákona   
č. 585/2006 Z. z., zákona č. 84/2007 Z. z., zákona č. 568/2007 Z. z., zákona č. 384/2008 Z. z., zákona č. 477/2008 Z. z., zákona č. 554/2008 Z. z., zákona č. 84/2009 Z. z., zákona   
č. 192/2009 Z. z., zákona č. 466/2009 Z. z., zákona č. 144/2010 Z. z., zákona   
č. 151/2010 Z. z., zákona č. 102/2011 Z. z., zákona č. 348/2011 Z. z., uznesenia Ústavného súdu Slovenskej republiky č. 1/2012 Z. z., zákona č. 230/2012 Z. z., zákona č. 335/2012 Z. z., zákona č. 440/2012 Z. z., zákona č. 461/2012 Z. z., nálezu Ústavného súdu Slovenskej republiky č. 14/2013 Z. z. a zákona č. 180/2013 Z. z., zákona č. 299/2013 Z. z., zákona č. 355/2013 Z. z., zákona č. 106/2014 Z. z. a zákona č. 335/2014 Z. z. sa mení a dopĺňa takto:

1. V § 41 sa za odsek 1 vkladá nový odsek 2, ktorý znie:

„(2) Exekučným titulom je aj výpis z kontrolného výkazu podľa osobitného predpisu.4eaaa)“.

Poznámka pod čiarou k odkazu 4eaaa znie:

„4eaaa) § 78b zákona č. 222/2004 Z. z. o dani z pridanej hodnoty v znení zákona č. .../2015 Z. z.“.

Doterajšie odseky 2 až 4 sa označujú ako odseky 3 až 5.

2. V § 41 ods. 3 sa slová „podľa odseku 2“ nahrádzajú slovami „podľa odseku 3“.

3. Slová „§ 42 ods. 2“ sa v celom texte zákona nahrádzajú slovami „42 ods. 3“.

**Čl. III**

Zákon č. 513/1991 Zb. Obchodný zákonník v znení zákona č. 264/1992 Zb., zákona č. 600/1992 Zb., zákona Národnej rady Slovenskej republiky č. 278/1993 Z. z., zákona Národnej rady Slovenskej republiky č. 249/1994 Z. z., zákona Národnej rady Slovenskej republiky č. 106/1995 Z. z., zákona Národnej rady Slovenskej republiky č. 171/1995 Z. z., zákona Národnej rady Slovenskej republiky č. 58/1996 Z. z., zákona Národnej rady Slovenskej republiky č. 317/1996 Z. z., zákona Národnej rady Slovenskej republiky č. 373/1996 Z. z., zákona č. 11/1998 Z. z., zákona č. 127/1999 Z. z., zákona č. 263/1999 Z. z., zákona č. 238/2000 Z. z., zákona č. 147/2001 Z. z., zákona č. 500/2001 Z. z., zákona č. 426/2002 Z. z., zákona č. 510/2002 Z. z., zákona č. 526/2002 Z. z., zákona č. 530/2003 Z. z., zákona č. 432/2004 Z. z., zákona č. 315/2005 Z. z., zákona č. 19/2007 Z. z., zákona č. 84/2007 Z. z., zákona č. 657/2007 Z. z., zákona č. 659/2007 Z. z., zákona č. 429/2008 Z. z., zákona č. 454/2008 Z. z., zákona č. 477/2008 Z. z., zákona č. 276/2009 Z. z., zákona č. 487/2009 Z. z., zákona č. 492/2009 Z. z., zákona č. 546/2010 Z. z., zákona č. 193/2011 Z. z., zákona č. 547/2011 Z. z., zákona č. 197/2012 Z. z., zákona č. 246/2012 Z. z., zákona č. 440/2012 Z. z., zákona č. 9/2013 Z. z., zákona č. 352/2013 Z. z. a zákona č. 357/2013 Z. z sa mení a dopĺňa takto:

1. Za § 20 sa vkladá § 20a, ktorý znie:

„**§ 20a**

Dňom uplynutia lehoty na zaplatenie faktúry prestávajú byť obchodným tajomstvom údaje uvedené v nezaplatenej faktúre.“.

**Čl. IV**

Tento zákon nadobúda účinnosť 1. júla 2015.